Folketing
2002-10-01

Forslaget indgår i regeringens handlingsplan for modernisering af formkrav, der unødigt hindrer digital kommunikation. Ændring af lov om offentlige veje og lov om private fællesveje (Brugerfinansiering af skiltning til virksomheder) (Jan I) Forslaget indebærer, at der i forbindelse med en lempelse af reglerne om skiltning til virksomheder m.v. kan opkræves brugerbetaling fra virksomhederne. Lov om gods- og persontransport ad vej (Jan I) Der er tale om en lovmæssig modernisering af området, hvor de nuværende tre love (godskørselsloven, busloven og taxiloven) samles i én lov. Lov om udvidelse af Motorring 3, strækningen Jægersborg-Holbækmotorvejen (Jan II) Lovforslaget indeholder en bemyndigelse til trafikministeren til at udvide den 4-sporede motorvej Motorring 3 til 6 spor på strækningen Jægersborg til Holbækmotorvejen. Forslaget udmønter den politiske aftale af 24. januar 2001 mellem den daværende regering samt V, KF og CD. Lov om udbygning af Sydmotorvejen, strækningen Ønslev-Sakskøbing (Jan II) Lovforslaget indeholder en bemyndigelse til trafikministeren til at udbygge den 2-sporede motortrafikvej Ønslev-Sakskøbing til 4-sporet motorvej. Forslaget udmønter den politiske aftale af 24. januar 2001 mellem den daværende regering samt V, KF og CD.